钦定古今图书集成/明伦汇编/官常典/第606卷 > 《贺监司启》缺名
## 钦定古今图书集成/明伦汇编/官常典/第606卷 > 《贺监司启》缺名

化国之日舒以长，一阳来复；君子之道温而理，万福
攸同。恭惟某官，志在澄清，动惟刚健。如冬可爱，易消
穷谷之寒；与时偕行，尽放孤根之暖。德肖云台之瑞，
威留吏胆之冰。夙吉有功，已作观风之李固；朋来无
咎，更为入觐之韩侯。某徒置柔函，莫追贺客。三年宦
学，屡经节物之萧条；数仞门墙，欲探阳和之消息。